कंपनी का दावा- हीट मैनेजमेंट टेक्नोलॉजी के साथ 296 cc का इंजन मिलेगा, कीमत ₹3.43 लाख
जापानी बाइक मेकर कंपनी कावासाकी ने शनिवार (3 जून) को भारत में 2023 निंजा 300 स्पोर्ट्स बाइक लॉन्च कर दिया है, जिसकी शुरुआती दिल्ली एक्स-रूम कीमत ₹3.43 लाख है। 2023 Kawasaki Ninja 300 launches in India, price starts at ₹3.43 lakh
जापानी बाइक मेकर कंपनी कावासाकी ने शनिवार (3 जून) को भारत में 2023 निंजा 300 स्पोर्ट्स बाइक को लॉन्च कर दिया है। इस बाइक की शुरुआती कीमत ₹3.43 लाख (दिल्ली एक्स-रूम) है। कंपनी ने इस बाइक में BS6 फेज 2 नॉर्म्स के अनुसार अपडेटेड इंजन दिया है।
कावासाकी निंजा 300: कलर और डिजाइन
कावासाकी निंजा 300 के अपडेटेड वैरिएंट को कंपनी ने 3 कलर ऑप्शन में पेश किया है। पहला कलर लाइम ग्रीन है, जिसमें रेड हाइलाइट्स के साथ फेयरिंग पर ब्लैक ग्राफिक्स मिलते हैं।
दूसरा कलर कैंडी लाइम ग्रीन है, जिसमें डुअल-टोन कलर थीम देखने को मिलती है। इसके साइड पैनल और फ्यूल टैंक पर अपडेटेड ग्राफिक्स देखने को मिलते हैं। वहीं तीसरा कलर मेटालिक मूनडस्ट ग्रे है, जिसमें ब्लैक स्प्लैश, पैनल और काउल पर ग्रीन कलर का ओवरऑल डिजाइन दिया गया है।
कावासाकी निंजा 300: इंजन और पॉवर
न्यू कावासाकी निंजा 300 बाइक में 296 cc का DOHC, लिक्विड-कूल्ड, 4-स्ट्रोक पैरेलल फ्यूल-इंजेक्शन सिस्टम के साथ 8-वॉल्व इंजन दिया गया है। इस इंजन को 6 गियर बॉक्स के साथ ट्यून किया गया है, जो 39 PS का पीक पावर और 26.1 NM का पीक टॉर्क जनरेट करता है।
कावासाकी निंजा 300: फीचर्स
बेहतर परफॉर्मेंस के लिए कंपनी ने बाइक में डुअल-चैनल ABS, हीट मैनेजमेंट टेक्नोलॉजी, रेस-डिराइव्ड क्लच, हाई-टेन्साइल डायमंड चेसिस, असिस्ट और स्लिपर क्लच, डुअल थ्रॉटल वाल्व के साथ कई और फीचर्स दिए हैं।